NOORD-KAAP ATLETIEK BYEENKOMS
Veltie atlete het tot dusver ‘n vol atletiekseisoen beleef. Die streeksbyeenkoms, Dawid Kruiper byeenkoms, het plaasgevind op 8 Februarie by Dicky Jacobs stadion in Upington. Ons atletiekspan het uit ‘n allemintige 102 atlete bestaan. Die atlete het baie goed gevaar op die dag. Tesame is daar 98 plekke behaal waarvan 49 eerste plekke was, 32 tweede plekke en 17 derde plekke. Met net eerste en tweede plekke wat deurgaan na die ZFMgcawu byeenkoms, het daar steeds 59 atlete deurgedring.
Die Distriksbyeenkoms of ZF Mcgawu byeenkoms het op die 15de Februarie plaasgevind. 59 van ons atlete het op die dag meegeding teen ander streke se atlete. Dit was ‘n dag propvol goeie atletiek. Ons atlete het 26 eerste plekke, 27 tweede plekke en 18 derde plekke behaal. Dus 71 plekke in totaal behaal. Op die byeenkoms het van ons atlete ook verskeie rekords verbeter.
Jannie Visser het die diskusgooi rekord vir Seuns 0/17 verbeter.
Brenda du Toit het beide die 90m Hekkies en 300m Hekkies rekords vir Dogters 0/15 verbeter.
Jamery Fortuin het die driesprong rekord vir Dogters 0/19 verbeter.
Jean-Re Buys het die gewigstoot rekord vir Seuns 0/17 verbeter.
Coenie Kotze het die spiesgooi rekord vir Seuns 0/19 verbeter.
Valdo Pieters het die 110m Hekkies rekord vir Seuns 0/17 verbeter.
Sebastiaan Jobb het die 100m rekord geewenaar en die 200m rekord vir Seuns 0/19 verbeter.
Dus dring 52 van ons atlete deur na die Noord-Kaap Kampioenskappe. Voor: Jean-Re Buys, Jannie Visser, Jamery Fortuin en Brenda du Toit.Agter: Coenie Kotze, Valdo Pieterse en Sebastiaan Jobb. Nuwe Aansoeke 2018(8 Mei - 31 Mei 2017)